open-index/open-wikipedia-markdown huggingface dataset:
சரீனா (கலைஞர்)

**சரீனா ஆசுமி** (*Zarina Hashmi*) (16 ஜூலை 1937&nbsp;- 25 ஏப்ரல் 2020), தொழில்ரீதியாக **சரீனா** என்று அழைக்கப்படும் இவர், நியூயார்க் நகரத்தை தளமாகக் கொண்ட ஒரு இந்திய அமெரிக்கக் கலைஞரும் அச்சு தயாரிப்பாளரும் ஆவார். இவரது பணி வரைதல், அச்சு தயாரித்தல் மற்றும் சிற்பம் வரை பரவியுள்ளது. குறைந்தபட்ச கலை இயக்கத்துடன் தொடர்புடையது, பார்வையாளரிடமிருந்து ஆன்மீக எதிர்வினையைத் தூண்டுவதற்காக இவரது பணி சுருக்க மற்றும் வடிவியல் வடிவங்களைப் பயன்படுத்தியது. 

## சுயசரிதை
சரீனா, 16 ஜூலை 1937   இல் பிரித்தானிய இந்தியாவின் அலிகர் நகரில் அலிகர் முஸ்லிம் பல்கலைக்கழகத்தின் ஆசிரியர் சேக் அப்துர் ரசீத் மற்றும் ஒரு இல்லத்தரசி பக்மிதா பேகம் ஆகியோருக்குப் பிறந்தார். சரீனா 1958 இல் அலிகார் முஸ்லிம் பல்கலைக்கழகத்தில் கணிதத்தில் பட்டம் பெற்றார். பின்னர் தாய்லாந்திலும், பாரிஸில் உள்ள *அட்லியர் 17* நிறுவனத்திலும்,  ஸ்டான்லி வில்லியம் ஹெய்டரிடமும்,  மற்றும் ஜப்பானின் டோக்கியோவில் உள்ள அச்சுத் தயாரிப்பாளர் டோஷி யோஷிடாவிடமும் பயிற்சி பெற்றார்.  இவர் நியூயார்க் நகரில் வசித்து வந்தார்.

## பணிகள்
1980 களில், நியூயார்க் பெண்ணியக் கலை நிறுவனத்தின் குழு உறுப்பினராகவும், கற்றலுக்கான மகளிர் மையத்தில் காகித தயாரிப்பு பட்டறைகளின் பயிற்றுவிப்பாளராகவும் பணியாற்றினார். பெண்ணிய கலை இதழான *ஹெரெசிஸின்* ஆசிரியர் குழுவில் இருந்தபோது, "மூன்றாம் உலகப் பெண்கள்" பிரச்சினைக்கு பங்களித்தார். 

## இறப்பு
25 ஏப்ரல் 2020 அன்று ஆல்சைமர் நோயின் சிக்கல்களால் இலண்டனில் சரீனா இறந்தார்.

16 ஜூலை 2023 அன்று, சரீனாவின் 86வது பிறந்தநாளை நினைவுகூரும் வகையில் இவரது படைப்புகளால் ஈர்க்கப்பட்ட கூகுள் கேலிச்சித்திரத்தை வெளியிடப்பட்டது. 

## சான்றுகள்

## வெளி இணைப்புகள்
* Zarina's website https://newsaaptak.com/google-celebrating-zarina-hashmi-birthday-through-doodle/
* Images of Zarina's work at Luhring Augustine Gallery, New York
* Gallery Espace, New Delhi, India
* Jeanne Jaeger Bucher, Paris, France
* Zarina Hashmi: a pioneira da arte minimalista e as narrativas da diáspora  (in Portuguese)

பகுப்பு:2020 இறப்புகள்
பகுப்பு:1937 பிறப்புகள்
பகுப்பு:கலைஞர்கள்
பிரேன் குமார் பாசக்கு

**பிரேன் குமார் பாசக்கு** (*Biren Kumar Basak*)  இந்தியாவின் மேற்கு வங்காள மாநிலத்தின் நதியா மாவட்டத்தைச்  சேர்ந்த  ஒரு  கைத்தறி நெசவாளர் ஆவார்.  1951 ஆம் ஆண்டு மே மாதம் 16 ஆம் தேதியன்று இவர் பிறந்தார். இந்தியாவின் நான்காவது உயரிய குடிமக்கள் விருதான பத்மசிறீ விருதைப் பெற்றுள்ளார்.

## தொழில்
பிரேன் குமார் பாசக்கு தனது 13 ஆவது வயதில் மேற்கு வங்காளத்திலுள்ள புலியா நகரத்தில்  நெசவாளராகப் பணிபுரிந்தார். பிரிவினைக்குப் பிறகு இவரது குடும்பம் தங்கைல் நகரத்திலிருந்து மேற்கு வங்காளத்திற்கு குடிபெயர்ந்தது. 1970 ஆம் ஆண்டுகளில் தொடங்கி இவர் கைத்தறி புடவைகளை நெய்து கொல்கத்தாவில் வீடு வீடாக சென்று விற்பனை செய்து வந்தார். பாசக்கு ஒரு ரூபாயில் தனது தொழிலைத் தொடங்கினார். 2013 ஆம் ஆண்டில்  கைவினைத்திறனுக்கான தேசிய விருதைப் பெற்றார். சத்யஜித் ரே, ஏமந்தா முகோபாத்யாய், மம்தா பானர்ச்சி, சவுரவ் கங்குலி, அம்சத் அலி கான், லதா மங்கேசுகர் மற்றும் ஆசா போசுலே ஆகியோர் இவரது குறிப்பிடத்தக்க வாடிக்கையாளர்களில் சிலராவர். 
## மேற்கோள்கள்

பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
பகுப்பு:1951 பிறப்புகள்
பகுப்பு:கலைஞர்கள்
பகுப்பு:மேற்கு வங்காள நபர்கள்
அசீம் பாலா

**அசீம் பாலா** (*Asim Bala*) இந்தியாவைச் சேர்ந்த ஓர் அரசியல்வாதியாவார்.  இந்திய பொதுவுடமைக் கட்சியின் மார்க்சியப் பிரிவில் இவர் உறுப்பினராக உள்ளார். மேற்கு வங்கத்தில் உள்ள நபத்வீப்பு தொகுதியில் போட்டியிட்டு இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

## மேற்கோள்கள்

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:மேற்கு வங்காள நபர்கள்
உருத்தேனியம்(III) புளோரைடு

**உருத்தேனியம்(III) புளோரைடு** (*Ruthenium(III) fluoride*) RuF3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். 

## தயாரிப்பு
உருத்தேனியம்(III) புளோரைடை 250 ° செல்சியசு வெப்பநிலையில் உருத்தேனியம்(V) புளோரைடுடன் அயோடினைச் சேர்த்து வினைபுரியச் செய்து ஒடுக்க வினை மூலம் தயாரிக்கலாம்:
:5 RuF5 + I2 -> 5 RuF3 + 2 IF5

## பண்புகள்
உருத்தேனியம்(III) புளோரைடு நீரில் கரையாது. அடர் பழுப்பு நிறத்தில் திண்மப்பொருளாகக் காணப்படுகிறது. (எண். 167) R3c என்ற இடக்குழுவில்  உருத்தேனியம்(III) புளோரைடு இடம்பெற்றுள்ளது.

## மேற்கோள்கள்


பகுப்பு:ருத்தேனியம்(III) சேர்மங்கள்
பகுப்பு:புளோரைடுகள்
உருத்தேனியம்(II) குளோரைடு

**உருத்தேனியம்(II) குளோரைடு** (*Ruthenium(II) chloride*) RuCl2 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். 

## தயாரிப்பு
250° செல்சியசு வெப்பநிலையில் உருத்தேனியமும் குளோரினும் வினைபுரிந்து உருத்தேனியம்(II) குளோரைடு உருவாகிறது. :

::

பிளாட்டினம் கருப்பு மற்றும் ஐதரசன் குளோரைடு முன்னிலையில் எத்தனாலில் உள்ள ஐதரசனுடன் உருத்தேனியம் முக்குளோரைடு வினைபுரிந்தாலும் உருத்தேனியம்(II) குளோரைடு உருவாகிறது.:

::

## இயற்பியல் பண்புகள்
உருத்தேனியம்(II) குளோரைடு பழுப்பு நிற படிகங்களாக உருவாகிறது.

உருத்தேனியம்(II) குளோரைடு குளிர்ந்த நீரில் சிறிதளவில் கரைகிறது. ஆனால் எத்தனாலில் நன்கு கரைகிறது. 

## வேதியியல் பண்புகள்
உருத்தேனியம்(II) குளோரைடு அரோமாட்டிக்கு ஐதரோகார்பன்களுடன் சேர்ந்து அணைவுச் சேர்மங்களை உருவாக்குகிறது. 

ஐதரசனுடன் வினைபுரியச் செய்து இச்சேர்மத்தை தனிம உருத்தேனியமாக குறைக்கலாம்.

## மேற்கோள்கள்


பகுப்பு:ருத்தேனியம்(II) சேர்மங்கள்
பகுப்பு:குளோரைடுகள்
நிலாவில் உள்ள மீள்தெறிப்பிகளின் பட்டியல்

வலது|thumb|300x300px|அப்பல்லோ (ஏ) மற்றும்  உலூனா (எல்) பயணங்கள் விட்டுச்சென்ற நிலா மீள்தெறிப்பிகளின் இருப்பிடங்கள்.

**மீள்தெறிப்பிகள்** என்பன ஒளியை அதன்  வாயிலுக்கு மீளத்தெறிக்கும் கருவிகள் ஆகும். அப்பல்லோ திட்டத்தின் மூன்று குழுவினராலும்  உலுனாகோட் திட்டத்தின் இரண்டு  தரையிறங்கிகளாலும்  நிலாவில் ஐந்து  மீள்தெறிப்பிகள் விடப்பட்டன.  நிலா தெறிப்பிகள் 1969 ஆம் ஆண்டு முதல் நிலா ஒருங்கொளி வீவாணியைப் பயன்படுத்தி புவி-நிலாவின் தொலைவைத் துல்லியமாக அளவிட உதவுகின்றன. 

## வெற்றிகரமாக வைக்கப்பட்ட  மீள்தெறிப்பிகள்

## முயற்சித்த, திட்டமிடப்பட்ட மீள்தெறிப்பிகள்

## காட்சிமேடை

Image:Apollo 11 Lunar Laser Ranging Experiment.jpg|அப்பொல்லோ 11 நிலா ஒருங்கொளி வீவாணி மீள்தெறிப்பி
Image:ALSEP AS14-67-9386.jpg|அப்பொல்லோ 14 மீள்தெறிப்பி
Image:ALSEP_AS15-85-11468.jpg|அப்பொல்லோ 15 மீள்தெறிப்பி நெருங்கிய காட்சி
Image:Lunokhod-2 model.jpg|உலூனாகோடு-2 மீள்தெறிப்பியின் (முகப்பில் அறுகோண வடிவம்) படிமம்


## மேலும் காண்க

* நிலா ஒருங்கொளி வீவாணி ஓர்வுகள்
* நிலாவில் உள்ள செயற்கைப் பொருட்களின் பட்டியல்
* நிலாவுக்கான பயணங்களின் பட்டியல்

## மேற்கோள்கள்

பகுப்பு:நிலா சார்ந்த அறிவியல்
பகுப்பு:நிலாவுக்கான பயணத் திட்டங்கள்
பகுப்பு:அறிவியல் நுட்பங்கள்
இராயபுரம் அங்காள பரமேஸ்வரி கோயில்

**இராயபுரம் அங்காள பரமேஸ்வரி கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் இராயபுரம் புறநகர்ப் பகுதியில் அமைந்துள்ள ஓர் அம்மன் கோயில் ஆகும்.

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள இராயபுரம் அங்காள பரமேஸ்வரி கோயிலின் புவியியல் ஆள்கூறுகள்,  ஆகும்.

இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.

## மேற்கோள்கள்

## வெளி இணைப்புகள்
* GeoHack - இராயபுரம் அங்காள பரமேஸ்வரி கோயில்
*
https://en.wikipedia.org/wiki/Angala_Parameswari_Temple%2C_Royapuram?wprov=sfla1

பகுப்பு:சென்னை மாவட்டத்திலுள்ள அம்மன் கோயில்கள்
இலங்முயர் ஆய்வி

**இலாங்முயர் ஆய்வி** *(Langmuir probe)* என்பது மின்ம ஊடகத்தின் மின்னன் வெப்பநிலை, மின்னன் அடர்த்தி, ம் ஒரு மின்னிலையை தீர்மானிக்கப் பயன்படும் கருவி ஆகும்.. இது ஒன்று அல்லது அதற்கு மேற்பட்ட மின்முனைகளை மின்ம ஊடகத்தில் செருகுவதன் மூலம் செயல்படுகிறது, பல்வேறு மின்முனைகளுக்கு இடையில் அல்லது அவற்றுக்கும் சுற்றியுள்ள கலனுக்கும் இடையில் ஒரு நிலையான அல்லது நேர மாறுபடும் மின்னிலையை அளக்கிறது. இந்த அமைப்பில் அளவிடப்பட்ட மின்னோட்டங்கள்,  மின்னிலைகள் மின்மத்தின் இயற்பியல் பண்புகளை தீர்மானிக்க வழிவகுக்கின்றன..

## மேலும் காண்க

* இரட்டை பிரிக்கப்பட்ட இலாங்முயர் ஆய்வு
* மின்ம (இயற்பியல்) கட்டுரைகளின் பட்டியல்
* மின்ம அளவுருக்கள்

* 
* 

## மேற்கோள்கள்

## வெளி இணைப்புகள்

* F. F. சென் எழுதிய  இலாங்முயர் ஆய்வு கோட்பாடு மற்றும் வடிவமைப்பு பற்றிய குறிப்புகள்
பகுப்பு:அளவிடும் கருவிகள்
பகுப்பு:அணு இயற்பியல்
பகுப்பு:அறிவியல் நுட்பங்கள்
பகுப்பு:வானியல்
காலடிபேட்டை கல்யாண வரதராஜ பெருமாள் கோயில்

**கல்யாண வரதராஜ பெருமாள் கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் திருவொற்றியூர் பகுதிக்கு அருகிலுள்ள காலடிபேட்டை புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயில் சுமார் 450 ஆண்டுகள் தொன்மையான பெருமை கொண்டது. 108 வைணவத் திருத்தலங்களில் ஒன்றான காஞ்சிபுரத்திலுள்ள காஞ்சி வரதராஜ பெருமாள் கோயில் மூலவர் பிரதி போல உருவாக்கப்பட்ட மூலவர் இக்கோயிலில் காட்சியளிக்கிறார்.

கடல் மட்டத்திலிருந்து சுமார் 56 மீட்டர் உயரத்தில் அமைந்துள்ள காலடிபேட்டை கல்யாண வரதராஜ பெருமாள் கோயிலின் புவியியல் ஆள்கூறுகள்  ஆகும்.

இக்கோயிலின் மூலவர் கல்யாண வரதராஜ பெருமாள் மற்றும் தாயார் பெருந்தேவி தாயார் ஆவர். மேலும், உற்சவர் பவளவண்ண பெருமாள் மற்றும் உற்சவ தாயார்கள் ஸ்ரீதேவி, பூதேவி தாயார்கள் ஆவர்.

கல்யாண வரதராஜ பெருமாள் சன்னதி, பெருந்தேவி தாயார் சன்னதி, இராமர் சன்னதி, ஆண்டாள் சன்னதி, ஆஞ்சநேயர் சன்னதி மற்றும் சக்கரத்தாழ்வார் சன்னதி ஆகியவை இக்கோயிலின் முக்கிய வழிபாட்டு இடங்களாகும்.

## மேற்கோள்கள்

## வெளி இணைப்புகள்
* GeoHack - காலடிபேட்டை கல்யாண வரதராஜ பெருமாள் கோயில்

* https://ta.wikipedia.org/wiki/%E0%AE%9A%E0%AF%86%E0%AE%A9%E0%AF%8D%E0%AE%A9%E0%AF%88_%E0%AE%AE%E0%AE%BE%E0%AE%B5%E0%AE%9F%E0%AF%8D%E0%AE%9F%E0%AE%A4%E0%AF%8D%E0%AE%A4%E0%AE%BF%E0%AE%B2%E0%AF%81%E0%AE%B3%E0%AF%8D%E0%AE%B3_%E0%AE%87%E0%AE%A8%E0%AF%8D%E0%AE%A4%E0%AF%81%E0%AE%95%E0%AF%8D_%E0%AE%95%E0%AF%8B%E0%AE%AF%E0%AE%BF%E0%AE%B2%E0%AF%8D%E0%AE%95%E0%AE%B3%E0%AE%BF%E0%AE%A9%E0%AF%8D_%E0%AE%AA%E0%AE%9F%E0%AF%8D%E0%AE%9F%E0%AE%BF%E0%AE%AF%E0%AE%B2%E0%AF%8D?wprov=sfla1

பகுப்பு:சென்னை மாவட்டத்திலுள்ள பெருமாள் கோயில்கள்
துரை. விஜய ரகுநாத பல்லவராயர்

**துரை. விஜய ரகுநாத பல்லவராயர்** ஓர் இந்திய அரசியல்வாதியும், தமிழகத்தின் முன்னாள் தமிழக ராஜீவ் காங்கிரசு கட்சியின் மாநில துணைத்‌ தலைவரும்‌, மற்றும் புதுக்கோட்டை மாவட்டத்‌ தலைவரும்‌ ஆவார். இவர் சிறந்த தேசபக்தச்‌ செம்மலும்‌, 1965-ம்‌ ஆண்டில் இருந்து 1996-ம்‌ ஆண்டு வரை  கறம்பக்குடி ஒன்றிய பெருந்தலைவராகவும் இருந்தார். இவரின் சிறிய தந்தை விஜய ரகுநாத பல்லவராயர் துரை ராஜா புதுக்கோட்டை  அரசு நிர்வாகியும், அரச இல்லத்தின் உறுப்பினராகவும் இருந்தார்.

## வாழ்க்கை வரலாறு

துரைச்சாமி பல்லவராயருக்கும்‌, ஜானகி அம்மையாருக்கும்‌ மூன்றாவ குழந்தையாக பிறந்தார்‌. பல்லவராயர்‌ பாரம்பரியச்‌ சிறப்புமிக்க புதுக்கோட்டை ராஜ குடும்பத்தில்‌ பிறந்தவர்‌.

1953- ஆண்டில்‌ சென்னைப் பல்கலைக்கழகத்தின் சிறந்த  கால்பந்தாட்ட வீரராக தேர்தெடுக்கப்பட்டார்.

தீண்டாமை ஒழிப்பிலும்‌ அவர்‌ துணிவோடு பாடுபட்டார்‌. தனது பகுதியில்‌ முள்ளங்குறிச்சி ஸ்ரீ மாரியம்மன்‌ கோயில்‌ கும்பாபிஷேகத்தை தாழ்த்தப்பட்ட வகுப்பைச்‌ சேர்ந்த மாவட்ட ஆட்சித்‌ தலைவர்‌ ஊல்வம்‌ அவர்களை அழைத்து கோபுரத்தின்‌ மேல்‌ தண்ணீரை ஊற்ற வைத்தார்‌. கிராம அளவில்‌ தொடங்கி மாவட்ட அளவில்‌ வரை உள்ளாட்சி மன்றங்களில்‌ பல பதவிகளை வகித்து அனைத்துப்‌ பகுதி மக்களுக்கும்‌ மனித நேயத்தோடு தொண்டாற்றி **[[கறம்பக்குடி|கரம்பக்குடி சேர்மன்‌]]** என்று அனைவராலும்‌ அன்போடு அழைக்கப்பட்டார். இவரது முயற்சியால்‌ வெட்டன்விடுதியில்‌ அமைந்த உயர்நிலைப்‌ பள்ளியைப்‌ பேரறிஞர்‌ அண்ணா அவர்கள்‌ திறந்து வைத்து இவரைப்‌ பாராட்டியுள்ளார்‌.

ஸ்ரீபிரகதாம்பாதாள் இராஜ மார்த்தாண்ட பைரவ தொண்டைமான் பகதூர் ஜி.சி.ஐ.இ லண்டனில் அகால மரணம்‌ அடைய, பின்னர்‌, அவர் மைந்தரும்‌ அகால மரணம்‌ அடைய, அவர்களின்‌ கோடிக்கணக்கான  சொத்துக்களை  விஜயரகுநாத பல்லவராயர்‌ அவர்களிடம் ஒப்படைக்க அரசு ஆணை பிறப்பித்தது, ஆனால் அதை இவர் வாங்க மறுத்துவிட்டார்.

இவரது மகன்கள் விஜய ரவி பல்லவராயர், விஜய ராஜசேகரன் பல்லவராயர், விஜய முத்து மார்த்தாண்டன் பல்லவராயர் ஆவர்கள். விஜய ரவி பல்லவராயர் கறம்பக்குடி ஒன்றிய தலைரும்‌ ஆவர்.

## மணிமண்டபம்‌

பல்லவராயர்‌ சொந்த ஊரான கரம்பக்குடியில்‌ அவர்‌ பெயரால்‌ மணிமண்டபமும்‌, நூலகமும்‌, அவரது திருவுருவச்‌ சிலையும்‌ தமிழக முதல்வர்‌ முத்தமிழறிஞர்‌ டாக்டர்‌ கலைஞர்‌ மு. கருணாநிதி அவர்களால்‌ 11-02-2000 அன்று திறந்து வைக்கப்பட்டது.  அவரது வரலாற்று நிகழ்ச்சிகள்‌ அடங்கிய “நீதி தந்த நெஞ்சம்‌” எனும்‌ பெயரில்‌ சிறு நூல்‌ ஒன்று வெளியிடப்பட்டது.
## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:புதுக்கோட்டை மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
அ. இராதிகா சுரேசு

**அ. இராதிகா சுரேசு** (*A. Radhika Suresh*)  இந்தியாவின் கேரளாவைச் சேர்ந்த மேசைப் பந்து விளையாட்டு  வீராங்கனை ஆவார். ஓர் ஒலிம்பியன் ஆகவும்  முன்னாள் தேசிய வெற்றியாளராகவும் இவர் அறியப்படுகிறார்.

## குடும்பம்
இராதிகா சுரேசு மேசைப்பந்து  வீரர்களின் குடும்பத்தைச் சேர்ந்தவர் ஆவார்.  இவரின் தந்தை கே.ஆர்.பிள்ளை தமிழ்நாடு மற்றும் கேரள மாநில முன்னாள் மேசைப்பந்து வெற்ரியாளர் ஆவார், மேலும் இவரது அண்ணன் ஆர். இராசேசும் முன்னாள் மாநில மேசைப்பந்து வெற்றியாளர் ஆவார்.

## சாதனைகள்
இவரது சாதனைகள் பின்வருமாறு.

### மாநிலம்

* 10 வயதில் கேரள மாநில இளையோர்  மேசைப்பந்து வீரர் பட்டத்தை வென்றார்.

### தேசிய அளவு

* 1986 ஆம் ஆண்டில்  முசாபர்பூரில் தேசிய இளைய இளையோர் பட்டத்தை வென்றார்
* 1989 ஆம் ஆண்டில்  இந்தூரில் தேசிய இளையோர் பட்டத்தை வென்றார்
* 1995 ஆம் ஆண்டில்  பாண்டிச்சேரியில் நடந்த தேசிய மகளிர் பட்டத்தை வென்றார்
* 2015 ஆம் ஆண்டில் கொச்சியில் உள்ள இராசீவ் காந்தி உள்விளையாட்டு அரங்கில் நடைபெற்ற 22ஆவது தேசிய மூத்த வீரர்களின் மேசைபந்து போட்டியின் வெற்றியாளராக  பெண்கள் ஒற்றையர் பட்டம் 

### பன்னாட்டு அளவு

* 1991, 1993 மற்றும் 1995 ஆம் ஆண்டுகளில்  உலக வெற்றியாளர் 
* 1991, 1993 மற்றும் 1995 இல் காமன்வெல்த் வெற்றியாளர் 
* 1990, 1992 மற்றும் 1994 ஆம் ஆண்டுகளில்  ஆசிய மேசைப்பந்து வெற்றியாளர்
* 1996 அட்லாண்டா ஒலிம்பிக் மேசைப்பந்து போட்டியில் பங்கேற்பு 
* 1991 நைரோபி காமன்வெல்த் மேசைபந்து போட்டியில் போட்டியில் வெள்ளிப் பதக்கம் வென்ற இந்திய அணியில் ஒரு பகுதியாக இருந்தார்.
* 1991 கொழும்பு மற்றும் 1993 டாக்கா தெற்காசிய கூட்டமைப்பு விளையாட்டுகளில் ஒற்றையர், இரட்டையர் மற்றும் குழு நிகழ்வுகளை வென்றதன் மூலம் மூன்று தங்கப் பதக்கங்களையும் வென்றார்.

## தனிப்பட்ட வாழ்க்கை
இந்திய எண்ணெய் நிறுவனத்தில் நிறுவனத்தில் வாடிக்கையாளர் சேவை நிர்வாகியாக பணியாற்றினார். கடவந்திரா ஒய்எம்சிஏவில் ஓர் அகாடமியையும் நடத்தி வருகிறார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:மேசைப்பந்தாட்டம்
பகுப்பு:கேரள மக்கள்
இந்தியாவில் தேசியக் கட்சிகளின் பட்டியல்

**அனைத்திந்திய அரசியல் கட்சிகள்**, இந்தியாவில் ஒன்றுக்கு மேற்பட்ட மாநிலங்களில் செயல்படும் அரசியல் கட்சிகள் ஆகும். ஒரு அரசியல் கட்சி தேசியக் கட்சியாக அங்கீகாரம் பெற வேண்டுமானால் இந்தியத் தேர்தல் ஆணையம் கீழ்கண்ட தகுதிகளை வரையறைத்துள்ளது. நாடாளுமன்ற மக்களவைத் தேர்தலில் பதிவான செல்லுபடியாகும் வாக்குகளில் குறைந்தது ஆறு சதவீதத்தை பெற்று இருக்க வேண்டும் மற்றும் மக்களவைத் தேர்தலில் குறைந்தபட்சம் ஒரு இடத்தில் வெற்றி பெற வேண்டும். ஒரு கட்சி மொத்த இடங்களின் எண்ணிக்கையில் குறைந்தது மூன்று சதவீதத்தையாவது அல்லது மாநிலச் சட்டப் பேரவையில் குறைந்தபட்சம் மூன்று சட்டமன்றத் தொகுதிகளையாவது வென்றிருக்க வேண்டும். இவற்றில் இதில் எது அதிகமோ அதை பெற்றிருக்க வேண்டும். 
## அங்கீகாரம் பெற்ற தேசியக் கட்சிகளின் சிறப்புரிமைகள்
* தேர்தல் ஆணையத்தால் அங்கீகாரம்  வழங்கப்பட்ட தேசிய அரசியல் கட்சிகளுக்கு நாடு முழுவதும், நடைபெறும் அனைத்து தேர்தல்களுக்கும் ஒதுக்கப்பட்ட கட்சி சின்னத்தைப் பயன்படுத்துவதற்கான உரிமை உண்டு. இந்த சின்னம் கட்சிக்கே உரிய தனிச்சிறப்பு, வேறு யாரும் பயன்படுத்த முடியாது. 

* 40 நட்சத்திரப் பேச்சாளர்களை தேர்தல் பிரச்சாரத்தில் ஈடுபடுத்தும் சிறப்புரிமை உண்டு. மேலும் நட்சத்திரப் பேச்சாளர்களின் தேர்தல் செலவுகள் கட்சியின் ஒட்டுமொத்த தேர்தல் பிரசார செலவுகளில் கணக்கிடப்படுவதில்லை.

* தலைநகரம் தில்லியில் தேசியக் கட்சியின் அரசியல் அலுவலகம் கட்டிக் கொள்ள அனுமதி உண்டு.

* மற்ற கட்சிகளுக்கு இரண்டு முன்மொழிபவர்களுடன் வேட்பு மனு தாக்கல் செய்யப்படும் போது, அங்கீகாரம் பெறப்பட்ட தேசியக் கட்சிகளுக்கு ஒரு வேட்பு மனுவைச் சமர்ப்பிப்பதற்கு ஒரு முன்மொழிபவர் மட்டுமே தேவை. கூடுதலாக  வாக்காளர் பட்டியல் திருத்தத்தின் போது, தேசிய கட்சிகளுக்கு இரண்டு இலவச வாக்காளர் பட்டியல்களும், பொதுத் தேர்தல்களின் போது ஒவ்வொரு வேட்பாளருக்கும் ஒரு இலவச வாக்காளர் பட்டியல்களும் வழங்கப்படுகிறது.

இந்தியத் தேர்தல் ஆணையத்தால் அங்கீகாரம் பெற்ற தேசிய அரசியல் கட்சிகள் பின்வருமாறு:
## அங்கீகராம் பெற்ற தேசியக் கட்சிகள்
# பாரதிய ஜனதா கட்சி  pictures
#  இந்திய தேசிய காங்கிரசு
# ஆம் ஆத்மி கட்சி
# பகுஜன் சமாஜ் கட்சி
# இந்தியப் பொதுவுடமைக் கட்சி (மார்க்சிஸ்ட்)
# தேசிய மக்கள் கட்சி (வடகிழக்கு இந்தியா)
## அங்கீகரிக்கப்படாத தேசியக் கட்சிகள்
#  இந்தியப் பொதுவுடமைக் கட்சி
# அகில இந்திய திரிணாமுல் காங்கிரசு
# சமாஜ்வாதி கட்சி
# ஐக்கிய ஜனதா தளம்

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:இந்தியப் பட்டியல்கள் 
பகுப்பு:நாடு வாரியாக அரசியல் கட்சிகள்
பகுப்பு:இந்திய அரசியல்
பகுமுறைச் சார்பு

கணிதத்தில், ஒரு **பகுமுறைச் சார்பு** என்பது  ஒருங்கும் அடுக்குத் தொடராகவுள்ள சார்பு ஆகும். மெய்யெண் பகுமுறைச் சார்புகளும் சிக்கலெண் பகுமுறைச் சார்புகளும் உள்ளன. இவ்விரு வகையான பகுமுறைச் சார்புகளும் முடிவிலாமுறைகள் வகையிடத்தத் தக்கவை. மெய்யெண் பகுமுறைச் சார்புகளுக்கு இல்லாத பண்புகள் சிக்கலெண் பகுமுறைச் சார்புகளுக்கு உண்டு. ஒரு சார்பின்  x_0  இல் அமையும்  அதன் டெய்லர் தொடரானது, சார்பின் ஆட்களத்திலுள்ள ஒவ்வொரு  x_0 இன்  அண்மையகங்களில் அச்சார்பாக ஒருங்கினால், ஒருங்கினால் மட்டுமே அச்சார்பானது பகுமுறைச் சார்பாக இருக்கும்.

## வரையறைகள்
மெய்யெண் கோட்டிலமைந்த ஒரு திறந்த கணம் D இலுள்ள ஏதேனுமொரு x_0\in D இல் சார்பு  f பகுமுறைச் சார்பாக இருந்தால் கீழுள்ளவாறு எழுதலாம்:

: f(x) = \sum_{n=0}^\infty a_{n} \left( x-x_0 \right)^{n} = a_0 + a_1 (x-x_0) + a_2 (x-x_0)^2 + a_3 (x-x_0)^3 + \cdots 

இதில் குணகங்கள் a_0, a_1, \dots மெய்யெண்கள்; மேலும் x_0 இன் அண்மையகத்திலுள்ள x க்கு  இத் தொடர் f(x) ஆக ஒருங்கும்.

ஒரு மெய்யெண் பகுமுறைச் சார்பை அதன் ஆட்களத்திலுள்ள எந்தவொரு x_0 புள்ளியிலும் சார்பின் டெய்லர் தொடரானது ( T(x) = \sum_{n=0}^{\infty} \frac{f^{(n)}(x_0)}{n!} (x-x_0)^{n}), x_0 இன் அண்மையகத்தில் புள்ளிவாரியாக f(x) ஆக ஒருங்குகின்ற சார்பாகக் கூறலாம்.

கொடுக்கப்பட்ட ஒரு கணம் D இன் மீதான அனைத்து மெய்யெண் பகுமுறைச் சார்புகளின் கணத்தின் குறியீடு, \mathcal{C}^{\,\omega}(D).

மெய்யெண் கோட்டின் ஒரு உட்கணத்தின் மீது வரையறுக்கப்பட்ட சார்பு f ஆனது பகுமுறைச் சார்பாக அமையுமொரு x இன் அண்மையகம் இருக்குமால், x புள்ளியில்   f ஆனது பகுமுறைச் சார்பாகும். 

சிக்கலெண் பகுமுறைச் சார்பின் வரையறையானது மெய்யெண் பகுமுறைச் சார்பின் வரையறையில் "மெய்யெண்" என்பதை "சிக்கலெண்" என்றும் "மெய்யெண் கோடு" என்பதை "சிக்கலெண் தளம்" என்றும் பதிலிட்டுப் பெறப்படுகிறது. ஒரு சார்பானது முற்றுருவச் சார்பியமாக "இருந்தால், இருந்தால் மட்டுமே" அது சிக்கலெண் பகுமுறைச் சார்பாக இருக்கும். இதனால் இச்சார்புகளைக் குறிப்பிடும்போது "முற்றுருவச் சார்பியம்", "சிக்கலெண் பகுமுறைச் சார்பியம்" என்ற சொற்கள் ஒன்றுக்கொன்று மாற்றிப் பயன்படுத்தப்படுகிறது.

## எடுத்துக்காட்டுகள்
பகுமுறைச் சார்புகளுக்கான எடுத்துக்காட்டுகள்:
* அடிப்படை சார்புகள்
** அனைத்து பல்லுறுப்புக்கோவைகள்
**அடுக்குறிச் சார்பு முக்கோணவியல் சார்புகள், மடக்கைச் சார்பு மற்றும் அடுக்குச் சார்புகள் 
* சிறப்புச் சார்புகள்
** காமா சார்பியங்கள்

* பகுமுறைச் சார்புகள் அல்லாதவை:
** தனிமதிப்புச் சார்பு 0 இல் வகையிடத்தக்கதல்ல; எனவே மெய்யெண் அல்லது சிக்கலெண் கணத்தில் வரையறுக்கப்பட்ட தனிமதிப்புச் சார்பானது எல்லாப் புள்ளிகளிலும் பகுமுறைச் சார்பாக இருக்காது.
** துண்டுவாரிச் சார்புகள், துண்டுகள் சந்திக்கும் இடங்களில் பகுமுறைச் சார்பாக அமையாது
** இணைச் சிக்கலெண் சார்பு *z*&nbsp;&#x2192; *z* * சிக்கலெண் பகுமுறைச் சார்பல்ல. எனினும் இச்சார்பின் ஆட்களத்தை மெய்யெண் கோடாகக் கொண்டால் இச் சார்பு முற்றொருமைச் சார்பாக இருக்கும். இந்நிலையில் சார்பானது மெய்யெண் பகுமுறைச் சார்பாக  (\mathbb{R}^{2} ----> \mathbb{R}^{2}) இருக்கும்.

## குறிப்புகள்

## மேற்கோள்கள்
*
*

## வெளி இணைப்புகள்
* 
* 
* Solver for all zeros of a complex analytic function that lie within a rectangular region by Ivan B. Ivanov

பகுப்பு:பகுமுறைச் சார்புகள்
ஆனந்த் மகாராஜ்

**ஆனந்த் மகாராஜ்** (*Anant Maharaj*) என்று அழைக்கப்படும் **ஆனந்த் ராய்** பாரதிய ஜனதா கட்சியைச் சேர்ந்த இந்திய அரசியல்வாதி ஆவார். இவர் மேற்கு வங்காளத்திலிருந்து இந்திய நாடாளுமன்றத்தின் மேலவையான மாநிலங்களவைக்கு சூலை 2023-ல் நடைபெற்ற தேர்தலில் போட்டியின்றி தேர்ந்தெடுக்கப்பட்டார். *கிரேட்டர் கூச் பெஹார் மக்கள் சங்கத்தின்* பிரிவுக்குத் தலைமை தாங்கிய, ஆனந்த் ராய் சுமார் இரண்டு தசாப்தங்களுக்கு முன்பு ‘மகராஜ்’ பட்டத்தைப் பெற்றார். இவர் 2011 மக்கள் தொகை கணக்கெடுப்பின்படி, வங்காளத்தின் மக்கள்தொகையில் சுமார் 33 லட்சம் பேர் கொண்ட ராஜ்பன்ஷி அல்லது கோச்-ராஜ்பன்ஷி சமூகத்தினைச் சேர்ந்தவர்.

## மேற்கோள்கள்

பகுப்பு:வாழும் மக்கள்
பகுப்பு:மாநிலங்களவை உறுப்பினர்கள்
பகுப்பு:மேற்கு வங்காள நபர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
செருவாரி இலட்சுமணன்

**செருவாரி கோட்டியேத்து சி. கே இலட்சுமணன்** (Cheruvari Kottieth C. K. Lakshmanan) இந்தியாவைச் சேர்ந்த ஒரு விளையாட்டு வீரரும் செயற்பாட்டாளரும் ஆவார். 1898 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1924 ஆம் ஆண்டு பாரிசில் நடைபெற்ற கோடைக்கால ஒலிம்பிக்கில் பிரித்தானிய இந்தியாவை இவர் பிரதிநிதித்துவப்படுத்தினார். அப்போட்டியில் தடை தாண்டும் போட்டியில் கலந்து கொண்ட இவர் பதக்கம் எதையும் வெல்லவில்லை.

1924 ஒலிம்பிக்கில் இந்திய நாட்டைப் பிரதிநிதித்துவப்படுத்திய எட்டு உறுப்பினர்களைக் கொண்ட இந்திய ஒலிம்பிக் குழுவில் இவர் ஒரு பகுதியாக இருந்தார். ஒலிம்பிக் நிகழ்வில் பங்கேற்ற முதல் மலையாளி என்ற சிறப்பு இவருக்கு கிடைத்தது. அதே  1924 ஆம் ஆண்டில்  தில்லியில் நடந்த முதல் தேசிய தடகளப் போட்டியில் 120-கசம் நீளம் கொண்ட தடை ஓட்டத்தில் இவர்  தங்கம் வென்றார்  மேலும்  1925-26 மற்றும் 1930-31 ஆண்டுகளுக்கு இடையில் முதல் தர அளவில் துடுப்பாட்டப் போட்டியில் விளையாடினார்.

லட்சுமணன் பின்னர் இந்திய இராணுவத்தில் படைத்துறை பணித்தலைவராகவும் , இந்திய செஞ்சிலுவை சங்கத்தின் பொது இயக்குநராகவும்  பணியாற்றினார். 1970 ஆம் ஆண்டு அக்டோபர் மாதம் 3 ஆம் தேதியன்று இலட்சுமணன் புது தில்லியில் இறந்தார்.

## மேற்கோள்கள்

## புற இணைப்புகள்

* Cheruvari Lakshmanan at Olympedia

பகுப்பு:1970 இறப்புகள்
பகுப்பு:1898 பிறப்புகள்
பகுப்பு:இந்திய விளையாட்டு வீரர்கள்
பகுப்பு:கேரள மக்கள்
உருத்தேனியம்(III) அயோடைடு

**உருத்தேனியம்(III) அயோடைடு** (*Ruthenium(III) iodide*) RuI3 என்ற மூலக்கூற்று வாய்ப்பாட்டால் குறிக்கப்படும் கனிம வேதியியல் சேர்மமாகும். உருத்தேனியமும் அயோடினும் சேர்ந்து கருப்புநிற திண்மமாக இது உருவாகிறது. 
## தயாரிப்பு முறை
உருத்தேனியம்(III) அயோடைடை தயாரிப்பதற்கு பல வழிமுறைகள் உள்ளன.

உருத்தேனியம் டெட்ராக்சைடுடன் நீர்த்த ஐதரோ அயோடிக்கு அமிலத்தைச் சேர்த்து வினைபுரியச் செய்தால் உருத்தேனியம்(III) அயோடைடு உருவாகிறது:

:

பெண்டா அமீன் உருத்தேனியத்தை வெப்பப் பகுப்பு செய்தாலும் உருத்தேனியம்(III) அயோடைடு கிடைக்கிறது:

:

நீரேற்ற உருத்தேனியம்(III) குளோரைடுடன் பொட்டாசியம் அயோடைடின் நீரிய கரைசலைச் சேர்த்து  வினைபுரியச் செய்தால் உப்பிடப்பெயர்வு வினை நிகழ்ந்து உருத்தேனியம்(III) அயோடைடு உருவாகிறது:

:

350 பாகை செல்சியசு வெப்பநிலை போன்ற சில நிபந்தனைகளில் பகுதிக் கூறுகளாக உள்ள தனிமங்கள் இணைந்தும் உருத்தேனியம்(III) அயோடைடு உருவாகிறது:

:

## கட்டமைப்பு
உருத்தேனியத்தில் எண்முக ஒருங்கிணைப்பு வடிவத்துடன் உருத்தேனியம்(III) அயோடைடு நீட்டிக்கப்பட்ட கட்டமைப்பை ஏற்றுக்கொள்கிறது. உருத்தேனியம்(III) அயோடைடின் குணாதிசயத்தில் உள்ள ஐயம் காரணமாக இது ஆக்சோ ஆலைடு அல்லது ஐதராக்சி ஆலைடாக இருக்கலாம் என்று கருதப்படுகிறது, 

## மேற்கோள்கள்

பகுப்பு:அயோடைடுகள்
பகுப்பு:ருத்தேனியம்(III) சேர்மங்கள்
பகுப்பு:பிளாட்டினம் குழு ஆலைடுகள்
குரூண் தொடருந்து நிலையம்

**குரூண் தொடருந்து நிலையம்** (ஆங்கிலம்: *Gurun Railway Station* மலாய்: *Stesen Keretapi Gurun*); சீனம்: 古伦火车站) என்பது தீபகற்ப மலேசியா, கெடா மாநிலத்தின் குரூண் நகரில் உள்ள ஒரு தொடருந்து நிலையம் ஆகும். இந்த நிலையம் குரூண் மற்றும் அதன் சுற்றுப்புறங்களுக்குச் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), கெடா மாநிலத்தின் குரூண் நகரில் இந்த நிலையம் உள்ளது.

## பொது

சூலை 2016-இல் கேடிஎம் கொமுட்டர் சேவையின் வடக்குப் பகுதியின் வடக்கு முனையமாக  நிலையத்திற்கு மாற்றப்படுவதற்கு முன்பாக குரூண் தொடருந்து நிலையம் தான் வடக்குப் பகுதியின் வடக்கு முனையமாக இருந்தது.   

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக குரூண் நகரில் புதிய தொடருந்து நிலையம் கட்டப்பட்டது. 11 சூன் 2014 அன்று மீண்டும் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது. மரத் தூண்களால் கட்டப்பட்ட பழைய நிலையம் இடிக்கப்பட்டு விட்டது.

## மேற்கோள்கள்

## மேலும் காண்க

* குரூண்
* கோலா மூடா மாவட்டம்
* ஜெராய் மலை

## வெளி இணைப்புகள்
* Keretapi Tanah Melayu Official Website
* Kuala Lumpur MRT & KTM Intercity Integrations
* KTM Train Schedule ETS Gold Train No. 9420/9425

பகுப்பு:கெடா மாநிலத்தின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
சுங்கை பட்டாணி தொடருந்து நிலையம்

**சுங்கை பட்டாணி தொடருந்து நிலையம்** (ஆங்கிலம்: *Sungai Petani Railway Station* மலாய்: *Stesen Keretapi Sungai Petani*); சீனம்: 双溪大年火车站) என்பது தீபகற்ப மலேசியா, கெடா மாநிலத்தின் தலைநகரமான சுங்கை பட்டாணி நகரில் உள்ள ஒரு தொடருந்து நிலையம் ஆகும். இந்த நிலையம் சுங்கை பட்டாணி மற்றும் அதன் சுற்றுப்புறங்களுக்குச் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), கெடா மாநிலத்தின் சுங்கை பட்டாணி நகரில் இந்த நிலையம் உள்ளது.

## பொது

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், சுங்கை பட்டாணி நகரில் புதிய தொடருந்து நிலையம் கட்டப்பட்டது. 10 சூன் 2014-இல் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது. இதற்கு முன்பு பன்னாட்டு விரைவு தொடருந்து சேவை (*International Express*) பயன்பாட்டில் இருந்தது.

### சுங்கை பட்டாணி

சுங்கை பட்டாணி (*Sungai Petani*) நகரம்; கெடா, கோலா மூடா மாவட்டத்தில் உள்ள ஒரு நகரம். கெடா மாநிலத்தில் மிகப் பெரிய நகரமாகக் கருதப்படும் சுங்கை பட்டாணி நகரம், மாநிலத்தின் தலைநகரமான அலோர் ஸ்டார் (*Alor Setar*) மாநகரத்தில் இருந்து 55 கி.மீ. தொலைவில் உள்ளது. 

மலேசிய மொழியில் ’சுங்கை’ (*Sungai*) என்றால் ஆறு; ’பட்டாணி’ (*Petani*) என்றால் விவசாயி; சுங்கை பட்டாணி என்றால் விவசாயின் ஆறு என்று பொருள் படும். 1912-ஆம் ஆண்டிற்கு முன்னால் சுங்கை பட்டாணி எனும் ஒரு நகரம் இருந்ததாக வரலாற்றில் எந்தத் தடயமும் இல்லை. 

### கோல மூடா மாவட்டம்

சுங்கை பட்டாணி நகரம் ஒரு சின்னக் குடியேற்றப் பகுதியாய் மட்டுமே இருந்தது. மலாய்க்காரர்கள் ‘பெங்கூலி இம்’ எனும் கிராமத்தில் வாழ்ந்து வந்தனர். சீனர்கள் பெக்கான் லாமா எனும் பகுதியில் வாழ்ந்து வந்தனர். இந்தியர்கள் சுங்கை பட்டாணியின் சுற்று வட்டாரத் தோட்டங்களில் வாழ்ந்து வந்தனர்.

அப்போது கோத்தா கோல மூடா எனும் நகரமே கோல மூடா மாவட்டத்தின் தலையாய பட்டணமாக இருந்து வந்தது. அந்தக் காலகட்டத்தில் வில்லியம் ஜார்ஜ் மெக்சுவல் என்பவர் கெடா மாநிலத்தின் பிரித்தானிய ஆலோசகராக இருந்தார். 

### சுங்கை பட்டாணி உருவாக்கம்

அலோர் ஸ்டார் நகரத்திற்கும் கூலிம் நகரத்திற்கும் இடையே ஒரு புதிய நகரம் உருவாக்கப் பட வேண்டும் என்று மெக்சுவல் ஆசைப் பட்டார். அந்தச் சமயத்தில் கோலாலம்பூருக்கும் அலோர் ஸ்டார் நகருக்கும் இடையே புகைவண்டிச் சேவை தொடங்கப் பட்டது. புகைவண்டிகள் சுங்கை பட்டாணியில் நின்று சரக்குகளை ஏற்றிச் சென்றன.

## மேற்கோள்கள்

## மேலும் காண்க

* சுங்கை பட்டாணி
* சுங்கை பட்டாணி மக்களவை தொகுதி
* சரஸ்வதி தமிழ்ப்பள்ளி
* சுங்கை பத்து
* கோலா மூடா மாவட்டம்

## வெளி இணைப்புகள்
* Keretapi Tanah Melayu Official Website
* Sungai Petani Railway Station at www.keretapi.com
* Kuala Lumpur MRT & KTM Intercity Integrations

பகுப்பு:மலேசியத் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:கெடா மாநிலத்தின் தொடருந்து நிலையங்கள்
பகுப்பு:கோலா மூடா மாவட்டம்
கலைஞர் நூற்றாண்டு நூலகம்

**கலைஞர் நூற்றாண்டு நூலகம்** (*Kalaignar Centenary Library*) என்பது தமிழ்நாடு அரசின் சார்பில் மதுரை மாவட்டம் புது நத்தம் சாலையில் நிறுவப்பட்ட நூலகம் ஆகும்.

## வரலாறு
தமிழகத்தில் 2021ஆம் ஆண்டு மு. க. ஸ்டாலின் முதலமைச்சராகக் கொண்டு பதவியேற்ற அரசு தமிழக முன்னாள் முதல்வர் கருணாநிதியின் பிறந்தநாள் நூற்றாண்டு நினைவாக ரூபாய் 206 கோடி செலவில் மதுரை மாநகரில் நூலகம் அமைக்கத் திட்டமிட்டது. இதன் தொடர்ச்சியாக 2022ஆம் ஆண்டு பிப்ரவரி மாதம் நூலக கட்டுமானப் பணிகள் துவங்கியது. இந்நூலக கட்டுமானப் பணிகள் நிறைவடைந்த நிலையில் பொதுமக்கள் பயன்பாட்டிற்காக இந்நூலகத்தினை தமிழக முதல்வர் மு. க. ஸ்டாலின் சூலை 15, 2023 அன்று திறந்துவைத்தார்.

## சிறப்பம்சங்கள்
இந்நூலகம் சுமார் 206 கோடி ரூபாய் செலவில் 6 தளங்களுடன் 2 லட்சத்து 13 ஆயிரம் சதுர அடி பரப்பளவில் அமைக்கப்பட்டுள்ளது. சுமார் 5 இலட்சம் புத்தகங்கள் வைக்க வசதியுடன் அமைக்கப்பட்ட இந்நூலகத்தில் தற்பொழுது 3.5 இலட்சம் புத்தகங்கள் உள்ளன. புத்தகங்கள் அனைத்தும் எண்ணிம வடிவில் வகைப்படுத்தி அடுக்கப்பட்டுள்ளன, எனவே வாசகருக்குப் புத்தகத்தின் இருப்பை அறிந்து, தேடுவது எளிதாகும். 

இந்நூலகம் சென்னையில் உள்ள அண்ணா நூற்றாண்டு நூலகத்திற்கு அடுத்த பெரிய நூலகமாகத் தமிழகத்தில் உள்ளது.

## மேலும் பார்க்க
* அண்ணா நூற்றாண்டு நூலகம்
* கன்னிமாரா பொது நூலகம்

## மேற்கோள்கள்

பகுப்பு:தமிழ்நாட்டு நூலகங்கள்
பகுப்பு:மதுரை மாவட்டம்
மதுரிகா பட்கர்

**மதுரிகா பட்கர்** (Madhurika Patkar)  இந்தியாவைச் சேர்ந்த ஒரு மேசைப் பந்தாட்ட வீராங்கனையாவார்.

2016 ஆம் ஆண்டில் இவர் 78 வது 11 சம விளையாட்டு மூத்தோர்  தேசிய மற்றும் மாநிலங்களுக்கு இடையேயான மேசைப்பந்தாட்ட வெற்றியாளர் போட்டியை வென்றார் 

2017 ஆம் ஆண்டு பிப்ரவரி மாதத்தில்  பெண்கள் ஒற்றையர் பிரிவில் பட்கர் இந்திய தேசிய மேசைப்பந்தாட்ட வெற்றியாளர் போட்டியையும் வென்றார்.

கோல்ட் கோசுட்டில் நடைபெற்ற  2018 காமன்வெல்த் விளையாட்டுப் போட்டியில் சிங்கப்பூரை தோற்கடித்து இந்தியாவுக்கு தங்கப் பதக்கத்தை வென்ற இந்திய மூவரில் இவரும் ஒரு பகுதியாக இருந்தார்.

## மேற்கோள்கள்

பகுப்பு:அருச்சுனா விருது பெற்றவர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:வாழும் மக்கள்
பகுப்பு:1987 பிறப்புகள்
பகுப்பு:மேசைப்பந்தாட்டம்
நந்திதா சாகா

**நந்திதா சாகா** (*Nandita Saha*) இந்தியாவைச் சேர்ந்த ஒரு மேசைப்பந்தாட்ட வீராங்கனையாவார். 2006 ஆம் ஆண்டு மெல்போர்னில் நடந்த பொதுநலவாய விளையாட்டுப் போட்டிகளில் கனடாவை தோற்கடித்து இந்தியாவுக்காக வெண்கலப் பதக்கத்தை வென்ற இந்திய மூவரில் இவரும்  ஒரு பகுதியாக இருந்தார்.  2010 ஆம் ஆண்டு நடைபெற்ற  மூத்த தேசிய மேசைப்பந்தாட்ட வெற்றியாளர் போட்டியில்  பெண்கள் ஒற்றையர் பிரிவில் வெண்கலப் பதக்கம் வென்றார். தேசிய வெற்றியாளர் போட்டியில் கலப்பு இரட்டையர் பிரிவில் இரண்டு முறை தங்கப் பதக்கம் வென்றுள்ளார். பல்வேறு உலக வெற்றியாளர், ஆசிய வெற்றியாளர் போட்டி, காமன்வெல்த் வெற்றியாளர் போட்டி, தெற்காசிய கூட்டமைப்பு வெற்றியாளர்   விளையாட்டுகளில் இவர் இந்தியாவைப் பிரதிநிதித்துவப்படுத்தினார். 2002 இல் மான்செஸ்டர் காமன்வெல்த் விளையாட்டுப் போட்டிகளிலும் இந்தியாவைப் பிரதிநிதித்துவப்படுத்தினார். தற்போது இந்திய எண்ணெய் நிறுவனத்தில் பணிபுரிகிறார்.

## மேற்கோள்கள்

பகுப்பு:வாழும் மக்கள்
பகுப்பு:1984 பிறப்புகள்
பகுப்பு:மேசைப்பந்தாட்டம்
பகுப்பு:இந்திய விளையாட்டு வீரர்கள்
தாசேக் குளுகோர் தொடருந்து நிலையம்

**தாசேக் குளுகோர் தொடருந்து நிலையம்** (ஆங்கிலம்: *Tasek Gelugor Railway Station* மலாய்: *Stesen Keretapi Tasek Gelugor*); சீனம்: 打色牛汝莪火车站) என்பது தீபகற்ப மலேசியா, பினாங்கு மாநிலத்தில் தாசேக் குளுகோர் நகரில் உள்ள ஒரு தொடருந்து நிலையம் ஆகும். இந்த நிலையம் தாசேக் குளுகோர் மற்றும் அதன் சுற்றுப்புறங்களுக்குச் சேவை செய்கிறது.

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பினாங்கு மாநிலத்தின் தாசேக் குளுகோர் நகரில் இந்த நிலையம் உள்ளது.

## பொது

 -  மின்மயமாக்கல்; மற்றும் இரட்டை தண்டவாளத் திட்டத்தின் ஒரு பகுதியாக 2013-ஆம் ஆண்டில், தாசேக் குளுகோர் நகரில் புதிய தொடருந்து நிலையம் கட்டப்பட்டது. 10 சூன் 2014-இல் செயல்படத் தொடங்கிய இந்த நிலையம், கேடிஎம் இடிஎஸ்; கேடிஎம் கொமுட்டர் நிறுவனங்களின் தொடருந்துகளால் சேவை செய்யப் படுகிறது. இதற்கு முன்பு பன்னாட்டு விரைவு தொடருந்து சேவை (*International Express*) பயன்பாட்டில் இருந்தது.

### தாசேக் குளுகோர்

**தாசேக் குளுகோர்** (*Tasek Gelugor*) நகரம், பினாங்கு, வட செபராங் பிறை மாவட்டத்தில்; அமைந்துள்ள நகரம். இந்த நகரம் வடக்கு-தெற்கு விரைவுச்சாலைக்கு அருகில் உள்ளது. பாடாங் செராய் நகருடன் இணைக்கும் சாலைகளும் உள்ளன

பினாங்கு, ஜார்ஜ் டவுன் நகரில் இருந்து 41 கி.மீ. தொலைவில்; பட்டர்வொர்த் நகரில் இருந்து சுங்கை பட்டாணிக்குச் செல்லும் வழியியில் அமைந்துள்ளது. தவிர கெடா மாநிலத்தின் எல்லையில் அமைந்து உள்ளது. 

### தாசேக் குளுகோர் ஏரி

தாசேக் குளுகோர் நகரத்திற்கு அருகில் இருந்த ஆறு அடிக்கடி நிரம்பியதால் ஓர் ஏரி *(Tasik Gelugor)* உருவாக்கப்பட்டது. அந்த ஏரியின் நினைவாக இந்த இடம் பெயரிடப்பட்டதாகக் கூறப் படுகிறது.

இந்த நகருக்கு அருகாமையில் உள்ள நகரங்கள் கெப்பாலா பத்தாஸ், பெனாகா, லூனாஸ் மற்றும் புக்கிட் மெர்தாஜாம். இந்த நகர்ப் பகுதியில் இருக்கும் தாசேக் குளுகோர் தொடருந்து நிலையம், இங்கு வசிக்கும் மக்களுக்கு, தெற்கு நோக்கி பயணிக்க மற்றொரு மாற்று வழியாக விளங்குகிறது.

## மேற்கோள்கள்

## மேலும் காண்க

* தாசேக் குளுகோர்
* தாசேக் குளுகோர் மக்களவை தொகுதி
* வட செபராங் பிறை மாவட்டம்

## வெளி இணைப்புகள்
* Keretapi Tanah Melayu Official Website
* Tasek Gelugor Railway Station
* Kuala Lumpur MRT & KTM Intercity Integrations

பகுப்பு:கேடிஎம் இடிஎஸ் தொடருந்து நிலையங்கள்
பகுப்பு:பினாங்கு மாநிலத்தின் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
சீன குக்குறுவான்

**சீன குக்குறுவான்** (*Chinese barbet*)(***சைலோபோகன் பேபர்***) என்பது மெகலைமிடே குடும்பத்தில் உள்ள ஒரு பறவை சிற்றினம் ஆகும். இந்த சிற்றினம் முதன்முதலில் 1870-ல் இராபர்ட் சுவின்கோவால் விவரிக்கப்பட்டது. இது தெற்கு சீனாவில் மட்டுமே காணப்படும் அகணிய உயிரி.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது. இது முன்னர் கரும் புருவ குக்குறுவான் (*சைலோபோகன் ஊர்தி*) துணையினமாகக் கருதப்பட்டது.

## மேற்கோள்கள்

பகுப்பு:சீனப் பறவைகள்
தைவான் குக்குறுவான்

**தைவான் குக்குறுவான்** (*Taiwan barbet*)(*சைலோபோகன் நச்சாலிசு*), **பூத்தையல் குக்குறுவான்** என்றும் அழைக்கப்படுவது தைவான் நாட்டில் மட்டுமே காணப்படும் அகணிய உயிரி ஆகும்.

## வகைப்பாட்டியல்
தைவான் குக்குறுவான் முன்னர் கரும் புருவ குக்குறுவான் (*சைலோபோகன் ஊர்தி*) துணையினமாகக் கருதப்பட்டது. பின்னர் இது *மெகலைமா* சிற்றினத்தில் வைக்கப்பட்டது.

## விளக்கம்
தைவான் குக்குறுவான் சுமார்  நீளமானது. இதன் இறகுகள் பெரும்பாலும் பச்சை நிறத்திலிருக்கும். முகட்டலகில் சிவப்பு புள்ளி ஒன்று உள்ளது. காது மறைப்புகள் மற்றும் கீழ் மலர் ஆகியவை நீல நிறத்தில் உள்ளன. தொண்டை கடுகு மஞ்சள் நிறமுடையது. மஞ்சள் நெற்றியில் கண்ணுக்கு மேலே ஒரு கருப்பு பட்டை உள்ளது. அலகு கருப்பு நிறத்தில் தடிமனானது. மார்பு பகுதியில் நீல பட்டை மற்றும் சிவப்பு பட்டை உள்ளது. வயிறு மஞ்சள் கலந்த பச்சை நிறத்தில் காணப்படும். பாதங்கள் சாம்பல் நிறத்தில் உள்ளன. ஆண் பெண் பறவையில் பாலின வேறுபாடின்றி ஒரே மாதிரியானவை.

## பெயர்
தைவானில், இந்தப் பறவை "ஐந்து நிற பறவை" என்று அழைக்கப்படுகிறது (). இதன் இறகுகளில் உள்ள ஐந்து வண்ணங்களை இப்பெயர் குறிக்கிறது. இதன் வண்ணமயமான இறகுகள் மற்றும் அழைப்பு *மர மீன்* என்று அழைக்கப்படும் ஒரு தாள வாத்தியத்தை ஒத்திருப்பதால், இந்த இனம் "வண்ணமயமான துறவி" என்றும் தைவானியரால்குறிப்பிடப்படுகிறது (; தைவானிய ஹொக்கியன் : ).

## வாழ்விடம் மற்றும் சூழலியல்
தைவான் குக்குறுவான் பொதுவாக  உயரத்தில் உள்ள காடுகளில் காணப்படுகிறது. இது பழங்கள் மற்றும் பூச்சிகளை உண்கிறது. இனப்பெருக்க காலம் மார்ச் முதல் ஆகத்து வரை ஆகும். இது மரப்பொந்துகளில் கூடு கட்டுகிறது. இது ஏற்கனவே உள்ள பொந்துகளைப் பயன்படுத்தலாம் அல்லது தோண்டலாம்.

## மேலும் காண்க

* சீன குக்குறுவான்

## மேற்கோள்கள்

பகுப்பு:குக்குறுவான்
நீலக் காது குக்குறுவான்

**நீலக் காது குக்குறுவான்** (*Blue-eared barbet*)(*சைலோபோகன் சயனோடிசு*) என்பது தென்கிழக்கு ஆசியாவின் பிரதான நிலப்பரப்பைப் பூர்வீகமாகக் கொண்ட மெகலைமிடே குடும்பத்தில் உள்ள ஒரு குக்குறுவான் சிற்றினம் ஆகும். இதன் பரவலான பரவல் மற்றும் நிலையான எண்ணிக்கை காரணமாக இது பன்னாடு இயற்கைப் பாதுகாப்புச் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது..

## விளக்கம்
நீலக் காது குக்குறுவான் பச்சை நிற இறகுகளுடன் கருஞ்சிவப்பு புள்ளிகள் கொண்ட கன்னங்களைக் கொண்டது. இதன் தொண்டை மற்றும் காது மறைப்புகள் மாறுபட்ட நீல நிறத்தில் உள்ளன. தொண்டை மற்றும் மார்பகங்களுக்கு இடையில் கருப்பு பட்டை ஒன்று காணப்படும். இது  ஆகும் நீளமானது. குட்டையான கழுத்து, பெரிய தலை மற்றும் குட்டையான வால் கொண்ட குண்டான பறவை இது. அலகு அடர் வண்ணத்தில் உள்ளது. வயது வந்த ஆண் பறவை கருப்பு நெற்றியினைக் கொண்டது. காது மறைப்புகளுக்கு மேலேயும் கீழேயும் உள்ள திட்டுகள் ஆரஞ்சு நிறத்துடன் கூடிய மந்தமான தலை வடிவத்தைக் கொண்டுள்ளது. மேலும் இளம்பெண் பறவைகளின் காது மறைப்புகள் மற்றும் தொண்டை நீல நிறத்துடன் பச்சை நிறத் தலையுடன் இருக்கும்.

ஆணின் பிராந்திய அழைப்பு மீண்டும் மீண்டும் உரத்த *கோ-தெக்* ஆகும்.

## பரவலும் வாழ்விடமும்
[thumb| தாய்லாந்தின் கேங் கிராச்சன் தேசிய பூங்காவில் மரப்பொந்தில் [பறவைக் கூடு|கூடு]]
நீலக் காது குக்குறுவான் கிழக்கு நேபாளத்திலிருந்து வடகிழக்கு இந்தியா வழியாக தெற்கு தாய்லாந்து மற்றும் இந்தோசீனா வரையிலான மலைகளில் வசித்து இனப்பெருக்கம் செய்யவல்லது. இது  உயரம் வரை புதர் மற்றும் காடுகளில் வாழ்கிறது. இது ஒரு மரப் பொந்துகளில் கூடு கட்டுகிறது.

## வகைப்பாட்டியல்
*புக்கோ சயனோடிசு* என்பது 1847ஆம் ஆண்டில் எட்வர்ட் பிளைத் என்பவரால் முன்மொழியப்பட்ட அறிவியல் பெயர். இவர் அரகான் பகுதியிலிருந்து ஒரு குக்குறுவானை விவரித்தார். 19 மற்றும் 20ஆம் நூற்றாண்டுகளில், ஆசியக் குக்குறுவான் சிற்றினங்களுக்கு 1836-ல் சாலமன் முல்லரால் *சைலோபோகன்*, 1849-ல் ஜோர்ஜ் ராபர்ட் கிரே எழுதிய *மெகலைமா* மற்றும் 1889-ல் ஜார்ஜ் எர்னஸ்ட் ஷெல்லியால் *மெசோபுக்கோ* உட்பட சுமார் 19 பொதுவான பெயர்கள் முன்மொழியப்பட்டன. இயற்கை வரலாற்று அருங்காட்சியகங்களின் சேகரிப்பில் குக்குறுவான்களை விவரிக்கும் போது வகைப்பாட்டியலாளர்கள் வெவ்வேறு பொதுவான பெயர்களைப் பயன்படுத்தினர்.

*மெசோபுக்கோ துவாக்லி ஓரியண்டலிசு* 1915-ல் ஹெர்பர்ட் சி. ராபின்சன் என்பவரால் தாய்லாந்து-கம்போடியா எல்லையில் கடற்கரையில் சேகரிக்கப்பட்ட ஏழு குக்குறுவான்களுக்காகவும், *சயனோடிசு* குக்குறுவானிலிருந்து வேறுபட்ட கோ சாங் தீவிலும் முன்மொழியப்பட்டது. இவை பெரியதாகவும் வெளிர் நிறமாகவும் இருந்தன. மேலும் இவற்றின் கண்களுக்குக் கீழே உள்ள சிவப்புப் புள்ளி தங்க நிறத்துடன் கலந்திருந்தது.

மூன்று நீலக் காதுகள் கொண்ட குக்குறுவான்துணையினங்கள் 2014 முதல் செல்லுபடியாகும் உயிரலகாக அங்கீகரிக்கப்பட்டுள்ளன.

* *சை. ச. சயனோடிசு* - தென்கிழக்கு நேபாளம், வங்காளதேசம் மற்றும் வடகிழக்கு இந்தியாவிலிருந்து மியான்மர், வடக்கு தாய்லாந்து மற்றும் தெற்கு சீனா வரை
* *சை. ச. ஓரியண்டலிசு* - கிழக்கு தாய்லாந்திலிருந்து கம்போடியா, லாவோஸ் மற்றும் வியட்நாம் வரை
* *சை. ச. இசுடுவர்டி* (ராபின்சன் & க்ளோஸ், 1919) - தீபகற்ப தாய்லாந்து

## மேற்கோள்கள்

* 
* 

## வெளி இணைப்புகள்

* 

பகுப்பு:தென்கிழக்காசியப் பறவைகள்
பகுப்பு:குக்குறுவான்
பழுப்பு தொண்டை குக்குறுவான்

**பழுப்பு தொண்டை குக்குறுவான்** (*Brown-throated barbet*)(*சைலோபோகன் கோர்வினசு*) என்பது மெகலைமிடே குடும்பத்தில் உள்ள ஒரு பறவை சிற்றினமாகும். இது மேற்கு சாவகம் தீவினைச் சேர்ந்த அகணிய உயிரி.

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:குக்குறுவான்
செங்குத குக்குறுவான்

**செங்குத குக்குறுவான்** (*Red-vented barbet*)(*சைலோபோகன் லாக்ராண்டியேரி* ) என்பது லாவோஸ், வியட்நாம் மற்றும் கம்போடியாவை பூர்வீகமாகக் கொண்ட ஒரு ஆசியக் குக்குறுவான் ஆகும். இங்கு இது மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகளில் வாழ்கிறது.

## விளக்கம்
செங்குத குக்குறுவானின் இறகுகள் பச்சை நிறத்திலிருந்து வெண்கல நிறம் வரை இருக்கும். இதன் தலை பழுப்பு நிறத்தில் தொண்டை மற்றும் பக்கவாட்டில் சாம்பல் நிற திட்டுகளுடன் கண்களுக்கு மேல் நீல நிற கோட்டுடன் காணப்படும். இதன் வாலின் கீழே சிவப்பு திட்டு ஒன்று உள்ளது. இது  நீளமானது.

## உணவு
வியட்நாமில் உள்ள லாம் தாங் மாகாணத்தின் லாக் பாக் காடுகளில், இது *[[அத்தி (பேரினம்)|அத்தி]]* சிற்றினம், லிட்சியா *குபெபா*, கேம்பைலோபெர்மும் *செராட்டம்*, *[[தாளிசபத்திரி|தாளிசபத்த்ரிரி]]* சிற்றினம் பழங்களை உட்கொள்கிறது. *நெமா சிற்றினம்* *விரிங்தியா சிற்றின* மலர்கள், முதுகெலும்பில்லாத மற்றும் சில முதுகெலும்பு உயிரிகளை உண்ணுகின்றது.

## மேற்கோள்கள்
மலை குக்குறுவான்

**மலை குக்குறுவான்** (***சைலோபோகன் மான்டிகோலா***) என்பது மெகலைமிடே குடும்பத்தில் உள்ள ஒரு பறவை சிற்றினம் ஆகும். இது தென்கிழக்கு ஆசியத் தீவான போர்னியோவில் மட்டுமே காணப்படும் அகணிய உயிரி ஆகும். இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

இவை பெண் செந்தொண்டை குக்குறுவானை ஒத்திருக்கின்றன. இவை சிறிய அலகுகளைக் கொண்டுள்ளன. மேல் அலகின் ஒவ்வொரு பக்கத்திலும் உள்ள ரிக்கை முட்கள் அடிப்பகுதியில் சிவப்பு புள்ளி இல்லை.

## நடத்தை மற்றும் சூழலியல்
மலை குக்குறுவான்கள் முதன்மையாகப் பழங்களை உண்கின்றன. ஆனால் எறும்புகள், சிக்காடாக்கள், தட்டாரப்பூச்சி, கிரிக்கெட்டுகள், வெட்டுக்கிளிகள், வண்டுகள், அந்துப்பூச்சிகள் மற்றும் மான்டிட்கள் போன்ற பலவிதமான பூச்சிகளையும் உண்ணும்.

இந்த பறவைகள் மரத்துளைகளில் கூடு கட்டும். பொதுவாக 2 முதல் 4 முட்டைகள் வரை இடும். இவை 13 முதல் 15 நாட்களுக்கு முட்டைகளை அடைகாக்கும்.

## மேற்கோள்கள்

பகுப்பு:குக்குறுவான்
குல்தீப் சிங் (கட்டிடக் கலைஞர்)

**குல்தீப் சிங்**   (*Kuldip Singh (architect)*)  இந்தியாவைச் சேர்ந்த ஒரு  கட்டிடக் கலைஞர் ஆவார். சிக்கலான கட்டிடக்கலை வடிவமைப்புகளுக்கும்  நகர்ப்புற திட்டமிடலுக்காகவும் இவர் நன்கு அறியப்படுகிறார். 

## சுயசரிதை
குல்தீப் சிங் 1934 ஆம் ஆண்டு சிம்லாவில் பிறந்தார். 1951 ஆம் ஆண்டு  தில்லி  பல்தொழில்நுட்பப் பள்ளியில் கட்டிடக்கலையில் இளங்கலை பட்டம் பெற்றார். சண்டிகர் தலைநகர கட்டிட வளாகம் கட்டுமானத்தில் பணிபுரிந்த பல இளம் கட்டிடக் கலைஞர்களில் இவரும் ஒருவர். 

இவர் தேசிய கூட்டுறவு மேம்பாட்டுக் கழக கட்டிடத்தையும், புது தில்லி  மாநகராட்சி மன்றத்திற்கான  பாலிகா கேந்திராவையும் வடிவமைத்தார்.     

## மேலும் பார்க்கவும்
* சிவநாத் பிரசாத்

## மேற்கோள்கள்

## புற இணைப்புகள்

பகுப்பு:2020 இறப்புகள்
பகுப்பு:1934 பிறப்புகள்
பகுப்பு:இந்தியக் கட்டிடக் கலைஞர்கள்
ஆர். பிரசாத்து

**ஆர். பிரசாத்து** (*R. Prasad*) இந்தியாவைச் சேர்ந்த ஒரு கேலிச்சித்திர வரைஞர் ஆவார்.   தில்லியில் இருந்து வெளிவரும் மெயில் டுடே என்ற தினசரியுடன் தொடர்புடையவராகத் திகழ்கிறார். மெயில் டுடே இந்தியா டுடே குழுமம் மற்றும் டெய்லி மெயில் ஆகியவற்றின் கூட்டு முயற்சியாக இருப்பதால், பிரசாத்தின் படைப்புகள் இந்த வெளியீடுகளில் வெளிவருகின்றன.

ஆர் பிரசாத்து 1966 ஆம் ஆண்டு மார்ச் மாதம் 17 ஆம் தேதி தென்னிந்தியாவின் கேரள மாநிலம் கோட்டயத்தில் உள்ள பளை கிராமத்தில் ஓர் இந்து நாயர் குடும்பத்தில் பிறந்தார். இவர் தற்போது புது தில்லியில்  உள்ள சப்தர்சங் என்கிளேவு பகுதியில் வசிக்கிறார். பிரசாத்தின் கேலிச்சித்திரங்கள் பொதுவாக இந்தியாவில் இவருடைய அரசியல் நுண்ணறிவு, நகைச்சுவை மற்றும் முரண்பாட்டிற்காக பரவலாகப் பரப்பப்படுகின்றன.

2010 ஆம் ஆண்டில், மெயில் டுடேயில் வெளியான பிரசாத்தின் ஆத்திரேலிய காவல்துறை தொடர்பான ஒரு கேலிச்சித்திரம் அந்நாட்டு காவல்துறை மற்றும் அரசியல் தலைவர்களிடம் சர்ச்சைக்கு உள்ளனது.

## மேற்கோள்கள்


பகுப்பு:1966 பிறப்புகள்
பகுப்பு:இந்திய கேலிச்சித்திர வரைஞர்கள்
பகுப்பு:கேரள மக்கள்
செங்களியன்

thumb|முட்டை, சேகரிப்பு அருங்காட்சியகம் Wiesbaden
**செங்களியன்** (*Red-crested pochard*) என்பது ஒரு பெரிய மூழ்கு வாத்து ஆகும். இதன் அறிவியல் பெயரானது கிரேக்க சொல்லான *Netta* "வாத்து", மற்றும் இலத்தீன் *rufina*, "பொன்-சிவப்பு" ( *rufus*, என்பதிலிருந்து "ruddy" வந்தது) என்பதிலிருந்து வந்தது. இதன் இனப்பெருக்க வாழ்விடம் தெற்கு ஐரோப்பாவில் உள்ள தாழ்நில சதுப்பு நிலங்கள், ஏரிகள் மற்றும் கருங்கடலை ஒட்டிய புல்வெளி மற்றும் அரை பாலைவனப் பகுதிகளிலிருந்து மத்திய ஆசியா மற்றும் மங்கோலியா வரை நீண்டுள்ளது. இவை குளிர்காலத்தில் இந்தியத் துணைக்கண்டம் மற்றும் ஆப்பிரிக்காவின் சிலபகுதிகளுக்கு ஓரளவு வலசை போகின்றன.

வயது வந்த ஆண் வாத்துகள் எளிதாக அடையாளம் காணத்தக்கதாக உள்ளன. அதாவது ஆண் பறவைகளுக்கு  வட்டமான ஆரஞ்சு தலையும், சிவப்பு அலகும், கருப்பு மார்பகமும் உள்ளது. உடலின் பக்கவாட்டுகள் வெள்ளையாகவும், முதுகுபுறம் பழுப்பு நிறமாகவும், வால் கருப்பு நிறமாகவும் இருக்கும். பெண் பறவையின் உடல் மேற்பகுதி முழுவதும் வெளிர் பழுப்பு நிறமுள்ளதாகவும், முதுகுப் பகுதியும், உச்சந்தலையும் அடர் பழுப்பு நிறத்திலும், முகம் வெண்மையாகவும் இருக்கும். இவை கூட்டுப் பறவைகளாகும். குளிர்காலத்தில் பெரிய கூட்டமாக சேருகின்றன. பெரும்பாலும் மற்ற மூழ்கு வாத்துகளுடன்  அதாவது களியன் வாத்துகளுடன் கலந்து இருக்கின்றன. இவை முக்கியமாக நீரில் மூழ்குதல் மூலம் உணவு தேடுகின்றன. இவை நீர்வாழ் தாவரங்களை உண்கின்றன.

மூச்சுஇழுப்பு போன்ற ஒருவித ஒலியை ஆண் எழுப்பும். கரகரப்பான *வ்ராஹ்-வ்ராஹ்-வ்ராஹ்* என்ற ஒலியை பெண் எழுப்பும்.

செங்களியான்கள் ஏரிக்கரையில் தாவரங்களுக்கு இடையில் கூடுகளை உருவாக்கி 8-12 வெளிர் பச்சை நிற முட்டைகளை இடுகின்றன.

## மேற்கோள்கள்

பகுப்பு:ஐரோப்பியப் பறவைகள்
பகுப்பு:நடு ஆசியப் பறவைகள்
மண்ணடி செங்கழுநீர் பிள்ளையார் கோயில்

**மண்ணடி செங்கழுநீர் பிள்ளையார்  கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் ஜார்ஜ் டவுன் பகுதிக்கு அண்மையிலுள்ள மண்ணடி புறநகர்ப் பகுதியில் அமைந்துள்ள ஒரு பிள்ளையார் கோயில் ஆகும்.

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள மண்ணடி செங்கழுநீர் பிள்ளையார் கோயிலின் புவியியல் ஆள்கூறுகள்,  ஆகும்.

## மேற்கோள்கள்

## வெளி இணைப்புகள்
* GeoHack - மண்ணடி செங்கழுநீர் பிள்ளையார் கோயில்

பகுப்பு:சென்னை மாவட்டத்திலுள்ள இந்துக்  கோயில்கள்
பரேசு இரத்வா

**பரேசு இரத்வா** (*Paresh Rathwa*) இந்தியாவின் குசராத்து மாநிலம் சோட்டா உதய்பூர் மாவட்டத்தைச் சேர்ந்த ஒரு பாரம்பரிய பித்தோரா ஓவியர் ஆவார். பித்தோரா என்பது இரத்வா, பில்சு மற்றும் பிலாலா பழங்குடியினரால் சுவர்களில் வரையப்பட்ட ஒரு சடங்கு ஓவியமாகும்.  1968 ஆம் ஆண்டு ஆக்த்து மாதம் 17 ஆம் தேதியன்று இவர் பிறந்தார். பொருளாதார சிக்கல் காரணமாக 10 ஆம் வகுப்பு வரை மட்டுமே படித்தார்.

இளம் வயதிலேயே பித்தோரா கலைஞர்களுடன் கிராமம் கிராமமாகச் சென்று பயிற்சி எடுக்க ஆரம்பித்தார். 22 ஆவது வயதில் இரத்வா சமூகத்தில் இவருக்கு பித்தோரா கலைஞராக அங்கீகாரம் கிடைத்தது. 1990 ஆம் ஆண்டுவரை கிராமம் கிராமமாக பித்தோரா ஓவியத்தை வரைந்து கொண்டிருந்த இவர் பல்வேறு பன்னாட்டு, தேசிய, மாநில பழங்குடியினர் திருவிழாக்களில் கலந்து கொள்ளத் தொடங்கினார். குறிப்பாக 1995 ஆம் ஆண்டு சப்பானில் நடைபெற்ற பன்னாட்டு ஓவியக் கண்காட்சி மற்றும் 2000 ஆம் ஆண்டில் இத்தாலியில் நடைபெற்ற கண்காட்சி ஆகியவற்றை கூறலாம்.

2023 ஆம் ஆண்டு பரேசு இரத்வாவிற்கு இந்தியாவின் நான்காவது உயரிய குடிமக்கள் விருதான பத்மசிறீ விருது வழங்கப்பட்டது.

## மேற்கோள்கள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
கரிம தையோசயனேட்டுகள்

**கரிம தையோசயனேட்டுகள்** (*Organic thiocyanates*) என்பவை RSCN என்ற வேதி வினைக்குழுவைக் கொண்டுள்ள அனைத்து கரிமச் சேர்மங்களையும் குறிக்கும். இந்த கரிம வேதி வினைக்குழு கந்தகத்துடன் இணைந்திருக்கும். R−S−C≡N கட்டமைப்பில் ஒரு  S–C  ஒற்றைப் பிணைப்பும் ஒரு C≡N முப்பிணைப்பும் இடம்பெற்றிருக்கும். 

கரிம தையோசயனேட்டுகள் மதிப்புமிக்க கட்டுமானத் தொகுதிகளாகும். பல்வேறு கந்தகம் கொண்ட வேதி வினைக்குழுக்களையும் சாரக்கட்டமைப்புகளையும் இவை திறமையாக அணுக அனுமதிக்கின்றன.

## தயாரிப்பு

கரிம தையோசயனேட்டுகள் தயாரிப்புக்கான பல தொகுப்பு வழிகள் உள்ளன. அவற்றில்  ஆல்கைல் ஆலைடுகள் மற்றும் கார தையோசயனேட்டுகள் ஆகியவற்றுக்கு இடையே நடைபெறும் வினை மிகவும் பொதுவானதாகும். ஐசோபுரோப்பைல் புரோமைடுடன் கொதிக்கும் எத்தனாலில் உள்ள சோடியம் தையோசயனேட்டை  சேர்த்து சூடுபடுத்தினால் ஐசோபுரோப்பைல் தையோசயனேட்டு உருவாகும் வினையை இதற்கு உதாரணமாகக் கூறலாம். இந்த பாதையின் முக்கிய சிக்கல் ஆல்கைல் ஐசோதையோசயனேட்டு உருவாக்கம் ஆகும். இவை ஐசோதையோசயனேட்டு வழித்தோன்றல்களைக் கொடுக்க முனைகின்றன.

சில கரிம தையோசயனேட்டுகள் கரிமகந்தகச் சேர்மங்களின் சயனேற்ற வினையின் மூலம் உருவாக்கப்படுகின்றன. சல்பீனைல் குளோரைடுகளும் (RSCl) தையோசல்பேட்டுகளும் RSSO3−) கார உலோக சயனைடுகளுடன் வினைபுரிந்து முறையே குளோரைடு மற்றும் சல்பைட்டின் இடப்பெயர்ச்சியுடன் தையோசயனேட்டுகளைக் கொடுக்கின்றன.

அரைதையோசயனேட்டுகள் பெரும்பாலும் தையோசயனோசனேற்றம் மூலம் பெறப்படுகின்றன. அதாவது தையோசயனோசனின் வினைமூலம் பெறப்படுகின்றன. எலக்ட்ரான் மிகு அடி மூலக்கூறுகளுக்கு இந்த வினை சாதகமானதாக இருக்கும்.

## வினைகள்
கரிம தையோசயனேட்டுகள்  இரைம்சுநேடர் தையோகார்பமேட்டு தொகுப்பு வினையில்  தையோகார்பமேட்டுகளாக நீராற்பகுப்பு செய்யப்படுகின்றன.  

## இதையும் காண்க
*மெத்தில் தயோசயனேட்டு

## மேற்கோள்கள்

பகுப்பு:வேதி வினைக்குழுக்கள்
பகுப்பு:தையோசயனேட்டுகள்
முத்தியால்பேட்டை வேணுகோபால கிருஷ்ண சுவாமி கோயில்

**முத்தியால்பேட்டை வேணுகோபால கிருஷ்ண சுவாமி கோயில்** என்பது இந்திய தீபகற்பத்தின் தமிழ்நாடு மாநிலத்தில் சென்னை மாவட்டத்தின் மண்ணடி புறநகர்ப் பகுதியில் அமைந்துள்ள ஒரு பெருமாள் கோயில் ஆகும். மண்ணடி ஸ்ரீகிருஷ்ணன் கோயில் என்ற மற்றொரு பெயராலும் இக்கோயில் அழைக்கப்படுகிறது.

கடல் மட்டத்திலிருந்து சுமார் 58 மீட்டர் உயரத்தில் அமைந்துள்ள முத்தியால்பேட்டை வேணுகோபால கிருஷ்ண சுவாமி கோயிலின் புவியியல் ஆள்கூறுகள்,  ஆகும்.

இக்கோயிலில், சுதர்சனர் மற்றும் நரசிம்மர் சன்னதிகள், சீனிவாச பெருமாள், ருக்மணி தாயார், இராமர், ஆஞ்சநேயர் மற்றும் ஆண்டாள் ஆகியோருக்கு தனித்தனியாக சன்னதிகள் உள்ளன.

இக்கோயில், தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
## மேற்கோள்கள்

## வெளி இணைப்புகள்
* GeoHack - முத்தியால்பேட்டை வேணுகோபால கிருஷ்ண சுவாமி கோயில்

பகுப்பு:சென்னை மாவட்டத்திலுள்ள பெருமாள் கோயில்கள்
அனுசா யாதவ்

**அனுசா யாதவ்**  (Anusha Yadav)  இந்தியாவைச் சேர்ந்த ஒரு புகைப்படக் கலைஞர் ஆவார். 1975 ஆம் ஆண்டில் இவர் பிறந்தார்.

*ஆள்மாறாட்டங்கள்* என்ற தலைப்பிலான இவரது தொடர் புகைப்படங்களுக்காக விமர்சன கவனத்தைப் பெற்றார். இத்தொகுப்பில் இவர் தன்னை ஒரு பிரபலமான பெண்ணாகச் சித்தரித்தார்.  இவரது ஆள்மாறாட்ட  படங்களில்  அமெரிக்க மாதிரியான பெட்டி பேச், நெதர்லாந்து நாட்டின் நடன் மங்கை மாதா அரி மற்றும் முகலாய இளவரசி மெகர்-உன்-நிசா ஆகியோர் அடங்குவர்.

தனிப்பட்ட விவரிப்புகள் மூலம் நவீன இந்தியாவின் வரலாறு மற்றும் வளர்ச்சியை ஆவணப்படுத்தும் குடும்ப புகைப்படங்களின் மெய்நிகர் தொகுப்பான *இந்தியன் மெமரி திட்டத்தை அனுசா யாதவ் நிறுவினார்.*  

இவரது படைப்புகள் ஊசுட்டனில் உள்ள நுண்கலை அருங்காட்சியகத்தின் சேகரிப்பில் சேர்க்கப்பட்டுள்ளன.

## மேற்கோள்கள்

## புற இணைப்புகள்
* 

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:புகைப்படக் கலைஞர்கள்
பகுப்பு:இந்தியப் பெண்கள்
இசுலாமாபாத்து மாதிரி சிறப்பு பொருளாதார மண்டலம்

**இசுலாமாபாத்து  மாதிரி சிறப்புப் பொருளாதார மண்டலம்**  (*Islamabad Model Special Economic Zone*)  என்பது சீனா-பாக்கித்தான் பொருளாதார வழித்தடத்துடன் (CPEC) தொடர்புடைய இசுலாமாபாத்தின் இராவத் அருகே அமைந்துள்ள சிறப்புப் பொருளாதார மண்டலமாகும்.  கூட்டாட்சி தலைநகரில் உள்ள இந்த வகையான ஆரம்ப வசதியை  இது குறிக்கிறது. இது 2023 ஆம் ஆண்டு சூலை மாதம் 18 ஆம் தேதியன்று நாட்டின் பிரதமர் செக்பாசு செரீப்  இதற்கான அடிக்கல்லை  நாட்டி மண்டலத்தை திறந்து வைத்தார். 

## பின்னணி
இந்த மண்டலம் தேசிய நெடுஞ்சாலை எண் -5 மற்றும் இசுலாமாபாத் விரைவுச்சாலை சந்திப்பில் 1,000 ஏக்கருக்கும் அதிகமான பிரதான தொழில்துறை பகுதியை உள்ளடக்கியுள்ளது. $2.5 பில்லியன் முதலீடுகளை இது ஈர்க்கும். சுமார் 1,000 வேலை வாய்ப்புகளை உருவாக்கும் என்று எதிர்பார்க்கப்படுகிறது. கூடுதலாக, நாட்டில் குறைந்த கார்பன் கால்தடம் தொழில்களின் வளர்ச்சியை வளர்ப்பது  இதன் குறிக்கோள்களில் ஒன்றாகும். 

## மேற்கோள்கள்

பகுப்பு:பாக்கித்தானிய பொருளாதாரம்
பகுப்பு:பாக்கித்தானிய அமைப்புகள்
கந்தக இருசயனைடு

**கந்தக இருசயனைடு** (*Sulfur dicyanide*) S(CN)2 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். வெண்மை நிறத்தில் திண்மமாகக் காணப்படுவதாகக் கருதப்படும் இந்த எளிய சேர்மம் முக்கியமாக கோட்பாட்டு அளவில் அடிப்படை ஆர்வத்தை கொண்டுள்ளது. இது இருசயனோசல்பேன்களின் (Sx(CN)2) முதல் உறுப்பினர் ஆகும். தையோசயனோசன்களும்  ((SCN)2) , S4(CN)2 வரையிலான உயர்பாலிசல்பேன்களும் இதில் உள்ளடங்கும். எக்சுகதிர் படிகவியல் ஆய்வுகளின்படி இம்மூலக்கூறு சமதளமானதாகும். SCN அலகுகள் நேர்கோட்டில் உள்ளன. S-C-S  அணுக்களின் பிணைப்புக் கோணம் 95.6° ஆக உள்ளது. உலோக சயனைடுகள் மற்றும் கந்தக ஆலைடுகளின் வினைகள் பற்றிய ஆய்வு மூலம் S(CN)2 இன் தயாரிப்பு சோடர்பேக்கிற்கு சேர்கிறது.

## மேற்கோள்கள்

பகுப்பு:கனிம கரிமச் சேர்மங்கள்
பகுப்பு:கனிம கந்தகச் சேர்மங்கள்
பகுப்பு:கனிம நைதரசன் சேர்மங்கள்
பகுப்பு:தையோசயனேட்டுகள்